./data/stoa0275/stoa026/stoa0275.stoa026.opp-lat1.xml
Tertullian
Cum enim et tempora totius spei fixa sintsacrosancto stilo, nec liceat eam ante constitui quam in adventum,opinor, Christi, vota nostra suspirant in saeculi huius occasum,in transitum mundi quoque ad diem domini magnum,diem irae et retributionis, diem ultimum et occultum, nec ullipraeter patri notum, et tamen signis atque portentis et concussionibuselementorum et conflictationibus nationum praenotatum Evolverem prophetias, si dominus ipse tacuisset (nisi quod et prophetiaevox erant domini), sed plus est quod illas suo ore consignat Interrogatus a discipulis quande eventura essent quae interimde templi exitu eruperat, ordinem temporum primo Iudaicorumusque ad excidium Hierusalem, dehinc communium usquead conclusionem saeculi digerit  Nam posteaquam edixit, Et tunc erit Hierusalem conculcatui nationibus, donec adimpleanturtempora nationum, allegandarum scilicet a deo et congregandarumcum reliquiis IsraÃ«lis, inde iam in orbem et in saeculum praedicat,secundum IoÃ«lem et Danielem et universum concilium prophetarum, futura signa in sole et in luna et in stellis, conlisionem nationum cum stupore sonitus maris, et motus refrigescentiumhominum prae metu et expectatione eorum quae immineantorbi terrae  Virtutes enim, inquit, caelorum commovebuntur, et tunc videbunt filium hominis venientem in nubibus, cum plurimopotentatu et gloria  Ubi autem coeperint ista fieri, emergetis, etelevabitis capita vestra, quod redemptio vestra adpropinquaverit Et tamen adpropinquare eam dixit, non adesse iam, et cum coeperintista fieri, non cum facta fuerint, quia cum facta fuerint,tunc aderit redemptio nostra, quae eo usque adpropinquare dicitur,erigens interim et excitans animos ad proximum iam spei fructum Cuius etiam parabola subtexitur tenerescentium arborum incaulem floris et florem dehinc frugis antecursorem  Ita et vos, cum videritis omnia ista fieri, scitote in proximo esse regnum dei  Vigilate ergo omni tempore, ut digni habeamini effugereomnia ista, et stetis ante filium hominis, utique per resurrectionemomnibus ante transactis  Ita etsi in agnitione sacramentifruticat, sed in domini repraesentatione florescit atque frugescit Quis ergo dominum tam intempestive, tam acerbe excitavit, iamad dexteram dei, ad confringendam terram secundum Esaiam, quae, puto, adhuc integra est? Quis inimicos Christi iam subiecit pedibus eius secundum David, quasi velocior patre, omni adhuc populariumcoetu reclamante Christianos ad leonem? Quis caelo descendentem Iesum talem conspexit qualem ascendentem apostolividerant, secundum angelorum constitutum? Nulla ad hodiernum tribus ad tribum pectora ceciderunt, agnoscentes quem pupugerunt  Nemo adhuc excepit Heliam, nemo adhuc fugit antichristum, nemo adhuc Babylonis exitum fievit  Et est iam qui resurrexerit, nisi haereticus? Exiit plane iam de corporis sepulchro, etiam nuncfebribus et hulceribus obnoxius, et conculcavit iam inimicos,etiam nunc luctari habens cum mundi potentibus  Et utique iam regnat, etiam nunc Caesari quae sunt Caesaris debens